INDOKOLÁS

**a szociális célú tűzifa támogatás jogosultsági feltételeiről**

**ÁLTALÁNOS INDOKOLÁS**

A Belügyminisztérium Magyarország 2020. évi központi költségvetéséről szóló 2019. évi LXXI. törvény 3. melléklet I. 8. pontjában szabályozott, a települési önkormányzatok szociális célú tüzelőanyag vásárlásához kapcsolódó támogatásához közzétett pályázati felhívása, és az elnyert pályázat támogatói okiratában foglaltak szerint, a támogatás jogszerű felhasználásához előírja, hogy a a szociális rászorultság és a 2020. évi igénylés részletes feltételeit – legkésőbb a tüzelőanyag megvásárlását követő 10. napon hatályba lépő – rendeletben kell szabályoznia. A képviselő-testület a rendeletalkotási kötelezettségének a Magyarország helyi önkormányzatokról szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva tesz eleget.

**RÉSZLETES INDOKOLÁS**

1. §-hoz. A rendelet hatályára vonatkozó rendelkezéseket tartalmaz.

2. §-hoz Értelemző rendelkezésekre vonatkozó hivatkozást tartalmaz.

3.-4 §-okhoz A támogatás feltételei tartalmazza.

5-6.§-okhoz Az igénylés részletes feltételeit, eljárásrendjét tartalmazza.

7. §-hoz Hatálybaléptető rendelkezést tartalmaz.

**Előzetes hatásvizsgálat**

**a szociális célú tűzifa támogatás jogosultsági feltételeiről szóló**

**Önkormányzati rendelet- tervezethez**

1. **Társadalmi, gazdasági, költségvetési hatás**: A rendelet azokat a családokat támogatja, akiknek a téli tüzelő megvásárlása jelentős, akár létfenntartásukat is veszélyeztető anyagi terhet jelent. Gazdasági hatás nincs, költségvetési hatás annyi, hogy az önkormányzatnak önerőt kell biztosítani, valamint a tűzifa szállítás költségét kell vállalnia.
2. **Környezeti és egészségügyi következmények, hatások:** A környezetet csekély mértékben szennyezi a tüzelés által kibocsátott égéstermék, egészségügyi következmény nincs.
3. **Adminisztratív terheket befolyásoló hatások:** A rendelet végrehajtása átmenetileg többletfeladatokkal ró a Parasznyai Közös Önkormányzati Hivatal Radostyáni Kirendeltség munkatársaira, a napi feladatok ellátása mellett el kell látnia a kérelem döntésre előkészítésével és a döntés végrehajtásával, valamint a pályázat elszámolásával kapcsolatos feladatokat, de végrehajtása nem kíván túlmunkát. Ugyanakkor többlet feladatok jelent azon személy részére, akik a szállítással és a tűzifa átadásával kapcsolatos teendőket intézi.
4. **A jogszabály megalkotásának szükségessége, a jogalkotás elmaradásának várható következményei:** A pályázati kiírás értelmében a támogatás feltétele, hogy a települési önkormányzat a szociális rászorultság szabályait és a 2020. évi igénylés részletes feltételeit rendeletben szabályozza. A rendeletalkotás elmaradása esetén az önkormányzat mulasztásos törvénysértést követne el. Amennyiben az önkormányzat a támogatási összeget a fenti célra nem, vagy csak részben tudja felhasználni, annak maradványát köteles visszafizetni a központi költségvetés részére.
5. **A rendelet alkalmazásához szükséges személyi, szervezeti, tárgyi és pénzügyi feltételek** rendelkezésre állnak.

**Átvételi elismervény**

…………………………………… 3776 Radostyán,………………………. u. ……… sz. alatti lakos aláírásommal elismerem, hogy a mai napon Radostyán Község Önkormányzata Képviselő-testületének a szociális célú tűzifa támogatás jogosultsági feltételeiről szóló …./2019.(….) önkormányzati rendelete alapján megállapított természetbeni juttatásként ……. m3 mennyiségű tűzifát átvettem.

Átvétel időpontja: 201 …...............................

……………………………………….. ……………………………….

 átadó átvevő